OpenLLM-France/wikimedia huggingface dataset:
# Cavan konderria

Cavan konderria (gaeleraz Contae an Chabháin) Irlandako iparraldean dago kokatuta, Ulsterreko probintzian. Ipar Irlandan ez sartzea erabaki zuen hiru konderrietako bat da. 1.931 km2-ko azalera dauka eta 73.183 biztanle zituen 2011an. Cavan/An Cabhán dauka hiriburu eta hiri nagusia.

## Geografia
### Natura

Laku eta muino ugari dituen konderria da. Ipar-mendebaldean Breifne mendiak daude, punturik altuena 665m garai den Cuilcagh mendia delarik. Bertako maldetan sortzen dira Shannon ibaia, Irlandako luzeena, eta Erne ibaia, Erne aintzirara doana.
"Lakuen konderria" ezizena eman zaio izan ere 365 aintzira baitaude bertan, handiena Lough Sheelin, 18 km²-ko azalera hartzen duena. Aipagarria da Lough Oughter ere, Killykeen Natur Parkearen barnean dagoena.

### Herri nagusiak

* Cavan/An Cabhán (10.767 biztanle), hiriburua
* Virginia/Achadh an Iúir (3.939)
* Bailieborough/Coill an Chollaigh (3.908)
* Kingscourt/Dún na Rí (3.229)

## Historia

Erdi Aroan Breifne Erresumaren ekialdea osatzen zuen, horregatik oraindik ere "Breifne konderria" ezizena ematen zaio Leitrimeko konderriarekin batera. Babes naturalak zituen erresumak, izan ere gaizki drenaturiko buztina oztopo baitzen erasotzaileentzat. Connachteko probintziari zegokion arren, 1584ean Erresuma bitan banatu zen, horrela Leitrim (mendebaldeko zatia) Connachten gelditu zen eta Cavan (ekialdekoa) Ulsterren.
Ulsterraren kolonizazioa 1610an hasi zen eta herri berri ugari sortu ziren konderrian, esate baterako Virginia, Bailieborough eta Cootehill. Hala ere aurretik zeuden herriak (Cavan, Belturbet) merkatal herri bihurtu ziren eta besteei gailendu zitzaien.
Irlandako Gosete Handiak gogor jo zituen konderriko eremu batzuk. 1847 urteko negua bereziki gogorra izan zen, tifusak eta kolerak jende ugari hil baitzuen.
1920an egindako bozketan Cavanek Irlandako Errepublika osatzea erabaki zuen.

## Ekonomia

Abeltzaintza da konderriko jarduera ekonomiko nabarienak. Esnearen produkzioa eta zerri eta txahalen hazkuntza gailentzen da batez ere. Izan ere gaizki drenaturiko buztinezko lur astunak ez du nekazaritzarako aukera handirik ematen animalientzako bazka diren landareak baino ez dira hazten.
Energia iturri oso desberdinak garatu ditu, bai energia eolikoa eta baita zohikatza ere. Bindoo Parke Eolikoa Irlandako bigarren handiena da. 2007an eraiki zuten eta bere 32 errotek 48 MW sortzen dituzte.

## Ondasun nabarmenak

* Sheelin aintzira
* Oughter aintzira
* Cloughoughter gaztelua
* Drumlane

## Pertsona ezagunak

* T. P. McKenna (1929-2011), aktorea

## Kirolak

Futbol gaelikoa da nagusi. Cavan GAA taldeak bost aldiz irabazi du txapelketa nagusia eta birritan Liga.
Atletismoak ere historia luzea izan du konderrian eta gaur egun bost talde daude: Annalee AC, Bailieborough AC, Innyvale AC, Laragh AC eta Shercock AC.

## Iruditegia

* Sheelin aintzira.
* Oughter aintzira, Killykeen Natur Parkean.
* Cavan/An Cabhán.
* Cloughoughter gaztelua.
* Drumlane.

## Kanpo estekak

* Cavaneko webgune ofiziala
* Datuak: Q187402
* Multimedia: County Cavan / Q187402
# Cavallirio

Cavallirio Italiako udalerri bat da. Novarako probintzian kokatuta dago, Piemonte eskualdean. 1.299 biztanle ditu, 8,33 kilometro koadroko azaleran banatuta.

## Mugakideak

Cavalliriok honako udalerri hauekin egiten du muga:
Boca Cureggio Fontaneto d'Agogna Prato Sesia Romagnano Sesia

## Kanpo estekak

* Datuak: Q22173
* Multimedia: Cavallirio / Q22173
# Cavanac

Cavanac (okzitanieraz Cavanac, frantsesez eta ofizialki: Cavanac) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q187445
* Multimedia: Cavanac / Q187445
# Cavanagh (townland)

Cavanagh (irlanderaz: Cabhanach) Irlandako udalerri bat da, Cavan konderrian dagoena.

## Kanpo estekak

* Datuak: Q2849672
# Cavan

Cavan (irlanderaz An Cabhán) Irlandako Errepublikako Cavaneko konderrian kokatzen da. Hiria Irlandako uhartearen ipar-ekialdean dago, Ipar Irlandako mugatik oso hurbil. Hiri hau N3 errepidean zehar kokatzen da, honen bitartez hegoaldera Dublin hiriburuarekin lotzen du eta iparraldera berriz Enniskillen, Ballyshannon eta Donegal hiriekin. Cavaneko konderria sarritan Breifni konderria bezala ere deitua da.

## Etimologia

Irlanderaz An Cabhán izenak "zuloa" esan nahi du.

## Historia

XIII mendetik aurrera O'Reilly klanaren esku egon zen eremua. 1300 inguruan monasterio frantziskotar bat ezarri zen eta O'Reillytarrek gaztelu bat ere altxatu zuten Tullymongan muinoan garai hartan. Gazteluaren inguruan herria eratuz joan zen eta XV mendean Owen O'Reilly "Bizardunak" merkatu eskubideak lortu eta Dublin zein Droghedako merkatariak erakarri zituen.
1610an Jakue I.a Ingalaterrakoak herri eskubideak ematearekin batera O'Reillytarren indarrak gora egin zuen eta beren txanpona egiten ere hasi ziren.
XIX mendean hiriaren zabalkundea iritsi zen. Farnham Street kale zabala eraiki zuten bertan etxe aberatsak, eraikin publikoak eta elizak ezarri zirelarik.ç

## Ondasun nabarmenak

* Udaletxea: Dublinetik ekarritako William Scott arkitektuak diseinatu eta 1910an ireki zuten. Arts and Crafts mugimendu arkitektonikoaren estilora eraiki zen hareharria erabiliz.
* San Patrizio eta Felim katedrala: 1942an bukatutako eliza neoklasikoa da. 1994ean Harry Clarkek egindako sei beirate gehitu zitzaizkion.
* San Fethlimidh katedrala: Cavandik gertu dagoen Kilmore herrixkako XIX mendeko katedrala da, aurrez XII mendeko eliza erromanikoaren gainean eraikia.

## Hiri senidetuak

* Jaunay-Clan (Frantzia)

## Iruditegia

* Udaletxea
* San Patrizio katedrala
* San Fethlimidh katedrala

## Kanpo estekak

* Cavaneko webgune ofiziala
* Datuak: Q215361
* Multimedia: Cavan / Q215361
# Cavan (Côtes-d'Armor)

Cavan (Côtes-d'Armor) (bretainieraz Kawan) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1059504
* Multimedia: Cavan (Côtes-d'Armor) / Q1059504
# Chequest udalerria, Van Buren konderria (Iowa)

Chequest udalerria Ameriketako Estatu Batuetako Iowa estatuko udalerri bat da, Van Buren konderrian. Azken zentsuaren arabera 283 biztanle zituen.

## Ekonomia

2020ko zentsuaren arabera, Chequest udalerriak 107 etxebizitza zeuden. Per capita diru-sarrerak 32.322 estatubatuar dolar ziren.

## Kanpo estekak

* Datuak: Q9037526
# Cher (departamendua)

Cher (okzitanieraz Char) Erdialdea-Loira Harana eskualdeko departamendua da (18), Cher ibaiak zeharkatua.
Prefektura Bourges hirian dago.
Mugakide ditu Indre,Loir eta Cher, Loiret, Nièvre, Allier eta Creuse departamenduak.

## Ikus, gainera

* Cher departamenduko udalerrien zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3286
* Multimedia: Cher (department) / Q3286
# Cher Lloyd

Cher Lloyd (Malvern, 1993ko uztailaren 28a) abeslari britainiarra da.

## Biografia

Cher Lloyd ijitoak diren karabanan hazi zen. Bere lehenengo diskoa Erresuma Batuan hit bat izan zen.

## Diskografia

* Sticks + Stones (2011)
* Sorry I'm Late (2014)

## Kanpo loturak

* Cher Lloyd erabiltzailearen profila, Twitter zerbitzuan
* Cher Lloyd erabiltzailearen orria, Facebook zerbitzuan
* Datuak: Q230451
* Multimedia: Cher Lloyd / Q230451
# Chequilla

Chequilla Guadalajarako udalerria da, Señorío de Molina - Alto Tajo eskualdean dagoena.
2009ko urtarrilaren 1eko erroldaren arabera 19 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1655358
* Multimedia: Chequilla / Q1655358
# Chera

Chera (valentzieraz Xera) Valentziako Erkidegoko udalerria da, Requena-Utiel/Plana d'Utiel eskualdean eta Valentziako probintzian kokatua. Serranos eskualdearekin harreman estua du.
2009ko urtarrilaren 1eko erroldaren arabera 611 biztanle zituen.

## Ikus, gainera

* Sot de Chera
* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Chera posta kodea.
* Datuak: Q1118523
* Multimedia: Chera / Q1118523
# Cher

Cher terminoak hainbat adiera ditu:
* Cherilyn Sarkisian, Cher ezizenez ezagunagoa, abeslari estatubaturarra
* Cher Frantziako departamendua
# Cher (ibaia)

Cher (okzitanieraz: Char) Frantziako erdialdeko ibaia da, Loiraren adarra eskuinaldetik. 367,8 kmko luzera eta 13.920 km²ko arroa ditu. Mérinchalen (Creuse departamendua) sortzen da, Erdialdeko Mendigunean, 713 mko garaieran, eta Villandrytik hurbil (Indre eta Loira departamendua) Loira ibaira isurtzen da.
Cher ibaiaren ertzeko hiririk garrantzitsuenak Montluçon, Saint-Amand-Montrond, Vierzon, Chenonceaux eta Tours dira. Vierzonetik behera nabigagarria da, zati batean ibaiaren albotik doan Canal de Berryn barrena. Chenonceau jauregia Cher ibaiaren gainean eraikia da.

## Hidrometria

Cher ibaiaren emaria 1966-2013 bitartean neurtua izan da Toursen. Ikertutako azalerak 13.615 km² ditu, arro osoaren %97. Urteko batez besteko emaria 95,6 m³ segundokoa da. Emari handiena otsailean du (189 m³/s) eta txikiena abuztuan (26,4 m³/s).
Cher ibaiaren batez besteko emariak (m³/s) Toursen neurtuak Datuak: 1966 eta 2013 artean

## Erreferentziak

* 1 2 Les amis du Cher canalisé Amis-du-cher.org
* 1 2 Le Cher à Tours 1966-2013 Hydro.eaufrance.fr

## Kanpo estekak

* (Frantsesez) Histoire & Patrimoine des Rivières & Canaux: Cher Projetbabel.org
* Datuak: Q213503
* Multimedia: Cher river / Q213503
# Cheralita

Cheralita fosfato motako minerala da eta monazite taldearen kidea da.

## Ezaugarriak

Cheralita fosfato mineralaren formula kimikoa hau da: ${\ce {CaTh(PO4)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Cheralite: Mineral information, data and localities.» www.mindat.org (Noiz kontsultatua: 12-05-2019).
# Chamoux

Chamoux Frantziako udalerria da, Yonne departamenduan dagoena, Borgoina-Franche-Comté eskualdean. 2013an 86 biztanle zituen.

## Demografia
### Biztanleria

2007an Chamoux udalerrian erroldatutako biztanleak 86 ziren. Familiak 54 ziren, horien artean 25 pertsona bakarrekoak ziren (17 bakarrik bizi ziren gizonak eta 8 bakarrik bizi ziren emakumeak), 25 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 106 etxebizitza zeuden, 53 familiaren etxebizitza nagusia ziren, 46 bigarren erresidentzia ziren eta 7 hutsik zeuden. 104 etxeak ziren eta 2 apartamentuak ziren. 53 etxebizitza nagusietatik 44 bere jabearen bizilekua ziren, 5 alokairuan okupaturik zeuden eta 3 doan lagata zeuden; 7 etxek bi gela zituzten, 12 etxek hiru zituzten, 13 etxek lau zituzten eta 20 etxek bost zituzten. 34 etxek euren parking plaza propioa zuten azpian. 32 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chamoux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 8 |
| 0 | 70-74 | 0 |
| 8 | 65-69 | 0 |
| 8 | 60-64 | 12 |
| 8 | 55-59 | 12 |
| 0 | 50-54 | 4 |
| 4 | 45-49 | 0 |
| 0 | 40-44 | 0 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 47 ziren, horien artean 30 aktiboak ziren eta 17 inaktiboak ziren. 30 pertsona aktiboetatik 23 lanean zeuden (15 gizon eta 8 emakume) eta 6 langabezian zeuden (5 gizon eta 1 emakume). 17 pertsona inaktiboetatik 10 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.

### Diru sarrerak

2009an Chamoux udalerrian 51 unitate fiskal zeuden, 92 pertsonek osaturik. Pertsona bakoitzeko diru-sarrera fiskalaren mediana urteko 15.905 euro zen.

### Ekonomia jarduerak

2007an zeuden 3 komertzioetatik, 1 bestelako produktu industrialen fabrikazioko enpresa zen eta 2 «beste zerbitzu jarduera batzuk» multzoan sailkatutako enpresak ziren.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q94132
* Multimedia: Chamoux / Q94132
# Champ-Laurent

Champ-Laurent Frantziako udalerria da, Savoia departamenduan dagoena, Auvernia-Rodano-Alpeak eskualdean. 2013an 29 biztanle zituen.

## Demografia
### Biztanleria

2007an Champ-Laurent udalerrian erroldatutako biztanleak 29 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak) eta 12 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 65 etxebizitza zeuden, 16 familiaren etxebizitza nagusia ziren, 47 bigarren erresidentzia ziren eta 2 hutsik zeuden. 59 etxeak ziren eta 6 apartamentuak ziren. 16 etxebizitza nagusietatik 14 bere jabearen bizilekua ziren, 1 alokairuan okupaturik zegoen eta 1 doan lagata zegoen; 1ek gela bat zuen, 3 etxek hiru zituzten, 10 etxek lau zituzten eta 2 etxek bost zituzten. 8 etxek euren parking plaza propioa zuten azpian. 8 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Champ-Laurent udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 16 ziren, horien artean 14 aktiboak ziren eta 2 inaktiboak ziren. 14 pertsona aktiboetatik 13 lanean zeuden (5 gizon eta 8 emakume) eta 1 langabezian (1 emakume eta 1 emakume). 2 pertsona inaktiboetatik 1 erretiraturik zegoen eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra zurgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1231325
* Multimedia: Champ-Laurent / Q1231325
# Champ-Dolenteko zutarria

Champ-Dolenteko zutarria Bretainian zutik dirauen zutarririk garaiena da. Dol-de-Bretagne barrutian kokatzen da eta 10 metroko garaiera du.

## Kanpo estekak

* Datuak: Q2661337
* Multimedia: Menhir du Champ Dolent / Q2661337
# Champ-Haut

Champ-Haut Frantziako udalerria da, Orne departamenduan dagoena, Normandia eskualdean. 2013an 52 biztanle zituen.

## Demografia
### Biztanleria

2007an Champ-Haut udalerrian erroldatutako biztanleak 52 ziren. Familiak 16 ziren, horien artean 4 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 31 etxebizitza zeuden, 16 familiaren etxebizitza nagusia ziren, 13 bigarren erresidentzia ziren eta 3 hutsik zeuden. Etxebizitza guzti hauek 29etxeak ziren. 16 etxebizitza nagusietatik 14 bere jabearen bizilekua ziren eta 2 alokairuan okupaturik zeuden; 1ek hiru gela zituen, 5 etxek lau zituzten eta 10 etxek bost zituzten. 4 etxek euren parking plaza propioa zuten azpian. 4 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Champ-Haut udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 4 |
| 8 | 45-49 | 0 |
| 0 | 40-44 | 0 |
| 8 | 35-39 | 8 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 8 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 39 ziren, horien artean 30 aktiboak ziren eta 9 inaktiboak ziren. 30 pertsona aktiboetatik 27 lanean zeuden (15 gizon eta 12 emakume) eta 3 langabezian zeuden (1 gizon eta 2 emakume). 9 pertsona inaktiboetatik 3 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2000. urtean Champ-Haut udalerrian 9 nekazaritza-ustiategi zeuden, 455 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q654395
* Multimedia: Champ-Haut / Q654395
# Champ-Dolent

Champ-Dolent Frantziako udalerria da, Eure departamenduan dagoena, Normandia Garaia eskualdean. 2013an 74 biztanle zituen.

## Demografia
### Biztanleria

2007an Champ-Dolent udalerrian erroldatutako biztanleak 49 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 30 etxebizitza zeuden, 23 familiaren etxebizitza nagusia ziren eta 8 bigarren erresidentzia ziren. Etxebizitza guzti hauek 30etxeak ziren. 23 etxebizitza nagusietatik 20 bere jabearen bizilekua ziren, 2 alokairuan okupaturik zeuden eta 1 doan lagata zegoen; 2 etxek bi gela zituzten, 2 etxek hiru zituzten, 7 etxek lau zituzten eta 12 etxek bost zituzten. 14 etxek euren parking plaza propioa zuten azpian. 10 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Champ-Dolent udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 12 | 35-39 | 12 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 12 | 5-9 | 12 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 26 aktiboak ziren eta 7 inaktiboak ziren. 26 pertsona aktiboak lanean(13 gizon eta 13 emakume) zeuden.. 7 pertsona inaktiboetatik 3 erretiraturik zeuden, 3 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Champ-Dolent udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1010834
* Multimedia: Champ-Dolent / Q1010834
# Carlos Villasol

Carlos Sánchez Villasol (Portugalete, Bizkaia, 1961) bizkaitar musikagilea eta musika-kritikaria da.

## Biografia

Gaur Egungo Musika Garaikidearen Jardunaldi Hispanoamerikarren zuzendaria da, eta Espainiako Kultura Ministerioan, Musika Garaikidearen Zabalkunderako Zentroko koordinatzailea. Hainbat egunkari eta aldizkaritako lankide izan da, eta New Grove Dictionary of Music and Musicians delakoan parte hartu du. Konpositore bezala, areto-musika, musika instrumentala, ahots-musika generoak eta orkestra-arloa jorratu ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12255670
# Carlos Vives

Carlos Alberto Vives Restrepo (1961eko abuztuaren 7a, Santa Marta, Magdalena, Kolonbia), Carlos Vives izenez ezagunagoa, kolonbiar abeslari, aktore eta musikagilea da. Grammy bat eta hiru Grammy latino jaso ditu.
Rocka jotzen hasi zuen musika ibilbidea. Horrez gain, 1982tik aurrera hainbat telesailetan aktore aritu zen. 1991n, telesail batean Rafael Escalona vallenato egilearen papera antzeztu behar izan zuenetik, musika latinorantz zuzendu zuen bere ibilbidea. 1993an, Clasicos de la Provincia lanarekin, arrakasta handia lortu zuen.

## Diskografia

* 1986 - Carlos Vives - Por Fuera y por Dentro
* 1987 - No podrás escapar de mí
* 1989 - Al Centro de la Ciudad
* 1991 - Escalona - Un Canto A La Vida
* 1992 - Escalona, Vol. II
* 1993 - Clásicos de la Provincia
* 1995 - La Tierra del Olvido
* 1997 - Tengo Fé
* 1999 - El Amor de Mi Tierra
* 2001 - Déjame Entrar
* 2004 - El Rock de Mi Pueblo
* 2009 - Clásicos de la Provincia II

## Erreferentziak

* ↑ Biografias.es: Carlos Vives

## Kanpo estekak

* Eleizaldemusika: Carlos Vives
* Datuak: Q965888
* Multimedia: Carlos Vives / Q965888